...Мәғәфүр ҡарт аҙна тигәндә эшен теүәлләне. Һуңғы ике көнө колхоз мастерскойына барып ҡапҡа мөйөштәренә семәр-һырҙар яһау, уларҙы ҡаҙаҡлап буяу, аҫҡы өлөштәренә төрлө биҙәк йәбештереү менән үтте. Бағана баштарына кәпләп «эшләпә »лэр кейҙерҙе. Хужаның теләге буйынса тимерҙән элгестәр яһаны, асҡанда-япҡанда шығырлап йәнгә теймәһен тип, күгәндәрен майлап та ҡуйҙы. Ҡапҡаһы дан ҡапҡа булып күҙгә күренде.